paragraph_text: Oblik vodoravne trobojnice je po nekim izvorima djelo Petra I. Velikog kojemu je pri izradi mornaričke zastave uzor bila nizozemska trobojnica. Ovakva je zastava dugo službeno korištena samo kao mornarička zastava, ali je s vremenom prerasla u jedan od najpoznatijih simbola Rusije tako da je 7. svibnja 1883. službeno odobrena njena upotreba na kopnu.